ET Euroopa Liidu Teataja L 306/34

EMP ÜHISKOMITEE OTSUS

nr 102/2005,

8. juuli 2005,

millega muudetakse EMP lepingu IV lisa (energeetika)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,

ning arvestades järgmist:

(1) Lepingu IV lisa on muudetud EMP ühiskomitee 11. märtsi 2005. aasta otsusega nr 43/2005. (1)

(2) Euroopa Parlamendi ja nõukogu 27. septembri 2001. aasta direktiiv 2001/77/EÜ taastuvatest energiaallikatest toodetud elektrienergia kasutamise edendamise kohta elektrienergia siseturul (2) tuleb lisada lepingusse,

ON TEINUD JÄRGMISE OTSUSE:

Artikkel 1

Lepingu IV lisa punkti 18 (Euroopa Parlamendi ja nõukogu määrus (EÜ) nr 2422/2001) järele lisatakse järgmine punkt:

“19. 32001 L 0077: Euroopa Parlamendi ja nõukogu direktiiv 2001/77/EÜ, 27. september 2001, taastuvatest energiaallikatest toodetud elektrienergia kasutamise edendamise kohta elektrienergia siseturul (EÜT L 283, 27.10.2001, lk 33). Käesolevas lepingus loetakse direktiivi sätteid järgmises kohanduses: a) käesolevat direktiivi ei kohaldata Liechtensteini suhtes; b) artikli 3 lõikes 2 asendatakse kuupäev “27. oktoober 2002” ja artikli 3 lõikes 3, artikli 5 lõikes 1 ja artikli 6 lõikes 2 asendatakse kuupäev “27. oktoober 2003” järgmise tekstiga: “kuus kuud pärast EMP ühiskomitee 8. juuli 2005. aasta otsuse nr 102/2005 jõustumist”; c) artikli 3 lõike 2 teises taandes asendatakse sõna “ühendus” sõnadega “EFTA riigid”; d) 1. protokolli lõiget 8 ei kohaldata artikli 3 lõike 4 teise taande suhtes; e) artikli 4 lõikes 1 asendatakse tekst “asutamislepingu artiklid 87 ja 88” järgmise tekstiga “EMP lepingu artiklid 61 ja 62”. Sõnad “asutamislepingu artiklid 6 ja 174” asendatakse sõnadega “EMP lepingu artikkel 73”; f) lisasse lisatakse järgmine tabel: “Island 5,58 99,90 99,50 (3) Norra 110,95 96,30 90,00 (4)”

Artikkel 2

Direktiivi 2001/77/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 9. juulil 2005, tingimusel et EMP ühiskomiteele on edastatud kõik lepingu artikli 103 lõikele 1 vastavad teated. (5)

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 8. juuli 2005 EMP ühiskomitee nimel eesistuja HSH Prinz Nikolaus von LIECHTENSTEIN

(1) ELT L 198, 28.7.2005, lk. 45.

(2) EÜT L 283, 27.10.2001, lk 33. Direktiivi on muudetud 2003. aasta ühinemisaktiga.

(3) Asjaomane arvuline väärtus Islandi kohta sõltub sellest, et vastastikune seos teiste elektrivõrkudega ei muutu. Arvestades kliimatingimuste tähtsust elektrienergia tootmisel hüdroenergiaallikatest, elektrienergia nõudlust ja elektrienergia edastamise katkestusi, tuleb 2010. aasta arvandmed arvutada hüdroloogilistele ja kliimatingimustele toetuva pikaajalise mudeli põhjal.

(4) Kas Norra suudab saavutada 90 protsendi eesmärgi sõltub sellest, kas elektrienergia tarbimise aastane kasv on rohkem või vähem kui 1 protsent aastas. See vastab ligikaudu suurusele 6–7 TWh, mis on aastateks 1997–2010 kehtestatud elektrienergia tootmismaht taastuvatest energiaallikatest.

Märgatavad erinevused hüdroenergia tootmisel Norras võivad tingida, et Norra puhul tuleb aruannetes soovitusliku eesmärgi saavutamise kohta arvestada hüdroenergia tootmise keskmist potentsiaali.”

(5) Põhiseadusest tulenevad nõuded on nimetatud.